அட நேரமானால்தான் என்ன அசட்டுத் தனமாகத் தெரிந்தது மனதின் இத்தனை வருடத்து வழக்கமான காலை நேரப் பதற்றம்... இன்னும் மனது முழுதாகப் பழகவில்லை இந்தப் புது ரிட்டையர்மென்ட் வாழ்க்கைக்கு சீரான நடை வீடு நோக்கி..... இன்னும் சிறிது நேரத்தில் வெயிலும் தூசியும் பரபரப்புமாக இந்த அழகை ஊர் இழந்துவிடும்.... அந்தப் பரபரப்பில் அவருக்கு வேலையேதுமில்லை.. குளிரூட்டப்பட்ட தன் சொந்த அறையில் நேற்று வாங்கிய சின்ன வயதில் ரசித்துப் பார்த்த ஹிட்ச்காக்கின் பழைய பட டி.வி.டி ஒன்று பார்ப்பதற்குத் தயாராக உள்ளது ஒரு வருடமாகியும் கூட இப்போது வசிக்கும் வீடு இன்னும் புதிதாகத் தெரிகிறது.... நகரத்தின் மிகக் காஸ்ட்லியான அபார்ட்மெண்டில் ஒரே மகன் ஜீவா வாங்கிய வீடு... திரு.ராஜகோபாலன்.... கறாரான அதிகாரி.... கண்டிப்பான அப்பா... திட்டமிடுதலும் அதைச் சிறிதும் பிசகாமல் செயல்படுத்தி முடித்தலும்தான் அவர் வாழ்க்கைக் கதையின் ஒன்லைன் ஜீவா பிறந்தபோதே அவனது முதல் இருபது ஆண்டுகளை அவர் திட்டமிட்டுவிட்டார்... இடையே பள்ளிக்காலத்தில் அவனுக்கு வந்த மஞ்சள் காமாலையைத் தவிர மற்ற அனைத்துமே அந்தத் திட்டத்தின்படிதான் நடந்தது ஜீவா...எம்.பி.ஏ...சாக்லெட்டுகள் பிஸ்கெட்கள் மற்றும் ஹெல்த்டிரிங்க்ஸ் தயாரிக்கும் பெரியதொரு பன்னாட்டு நிறுவனத்தின் ரீஜினல் ஹெட் அலுவலக மற்றும் சொந்தத் தேவைகளுக்கென விலையுயர்ந்த கார் ஒன்றை ஓட்டுநருடன் வழங்கியிருந்தது ஜீவா பணிபுரியும் நிறுவனம்...இன்னும் ஒரு மாதத்தில் ஜீவாவுக்குத் திருமணம்... அப்பாதான் பெண் பார்த்தார் ஜீவாவின் பரிபூரண சம்மதத்துடன் இப்படித்தான் நேத்தும் சொன்ன... ...எட்டுமணிக்குப் போயிட்டு அஞ்சு மணிக்கு வரவனுக்குதான் ஆஃபீஸ் எல்லாம்... மணி ஏழரையாச்சு... உடனே கால் பண்ணு... ... அந்தப் பொண்ணுக்கு செமஸ்டர் நடக்குதாம்... படிக்காம உனக்காகக் காத்துக்கிட்டிருப்பா... மிக மெல்லிய புன்னகை உதட்டைக் கீறிக் குரலோடு கலந்தொலிக்கிறது...ஓ ஹலோ...ஹ்ம்ம்ம்ம்...சொன்னாங்க... ஆனா நேத்தே பேசுவீங்கனு சொன்னாங்களே.... மீண்டும் ஜீவாவின் அப்பா அழைக்க... என்கேஜ்ட் டோன் கேட்டது...சிரித்துக்கொண்டே தொலைபேசியை அணைத்தார் வாக்கிங் முடிந்து வீட்டுக்கு வந்துவிட்ட ராஜகோபாலன் இனிமேல் தன் மகனின் முடிவுகளின்படிதான் வாழ்க்கை என்று மனதிற்குள் முடிவெடுத்திருந்தார் சந்தோஷமாக இஷ்டப்பட்டு உழைப்பதால் கஷ்டம் தெரிவதில்லை ஜீவாவுக்கு... தினம்தினம் ஜீவா லேப்டாப்பை மூடுவதற்குள் அந்த அலுவலகத்தின் தொலைதூர ஊழியர்கூட டிராஃபிக் மற்றும் சிக்னல்களைக் கடந்து வீடுபோய் சேர்ந்துவிடுவார் இப்போதெல்லாம் தினமும் வேலைமுடியும் நேரம் உதட்டோரம் கொஞ்சம் இனிக்கிறது... அஞ்சலியுடன் பேசுவது பிடித்திருக்கிறது ஜீவாவுக்கு ஓர் இனிமையான அனுபவமாய் அறியாமலேயே அறிந்துகொள்கின்றனர் ஒருவரையொருவர் அழகாக இந்தியாவுக்கு விளையாடுற எல்லாரையும்தான் எனக்கு ரொம்பப் பிடிக்கும்... கிரிக்கெட் ஒரு டீம் வொர்க் இல்லையா எல்லாருமேதான் நல்லா நடிக்கிறாங்க.... ஒவ்வொரு படத்திலும் ஒவ்வொருத்தரைப் பிடிக்கும்... பிடிச்சவங்கன்னா யாரைச் சொல்லுறது இதுதான் அஞ்சலி இருப்பினும் ஜீவா அறிந்திருந்தான் சச்சினும் கமலஹாசனும் அவளுக்குக் கொஞ்சம் ஸ்பெஷல் என்று அஞ்சலியின் விருப்பங்களை அறிந்துகொள்ளும் சுவாரஸ்யமான சவால் எந்தவொரு கம்ப்யூட்டர் கேமும் கொடுத்திராத இன்பத்தைக் கொடுத்தது ஜீவாவுக்கு மணிரத்னம் ஏ ஆர் ரகுமான் ரசகுல்லா தயிர்சாதம் மாதுளம்பழம் ஸ்பைடர்மேன் கொடைக்கானல் எஸ்.பி.பி....இன்னும் இன்னும்....இன்னும்.. எல்லாரையும் ம்ற்றும் எல்லாவற்றையும் ஏற்றுக்கொண்டு ரசிக்கத் தெரிந்த அஞ்சலிக்கே தெரியாது இவையெல்லாம் அவளுக்குப் பிடித்தவையென்று... ஆனால் ஜீவாவுக்குத் தெரிந்தது அஞ்சலியே தனக்கு ரொம்ப ரொம்ப ரொம்பப் பிடிக்குமென்று ஒத்துக்கொண்டது இரண்டே விஷயங்களைத்தான் ஒன்று பச்சை நிறம் இன்னொன்று அவளுடைய பிரியமான பாட்டி அஞ்சலியின் தந்தைக்கு உயிரளித்த அவள் பாட்டியால் அவள் கல்லூரி சேர்ந்த வயதுவரைதான் உடன்வரமுடிந்தது... அந்த இதயம் இறுதியாகத் துடித்தது அஞ்சலியின் அரவணைப்பில்தான்... உனக்கு ஒன்னும் ஆகாது பாட்டி... நீ என்கூடத்தான் இருக்கப்போற.. என்று தன் பாட்டியை அணைத்துக்கொண்டு அஞ்சலி சொல்லிக்கொண்டிருக்கும் போதே அந்த இதயத்தின் துடிப்பு தானாக அடங்கிப்போனதை அந்த அணைப்பிலேயே நேரடியாக உணர்ந்தாள் அஞ்சலி.... அவள் குழந்தையாக இருந்தபோது வலது கையில் சோறுபிடிக்கவும் இருகால் ஊன்றித் தரையில் நடக்கவும் கற்றுக் கொடுத்து பின்பு தானே ஒரு குழந்தையாகிப்போய் டிவி ரிமோட்டில் சேனல் மாற்றவும் மைக்ரோவேவில் சோறு சமைக்கவும் தன் பேத்தியிடம் கற்றுக்கொண்ட செல்லப் பாட்டி பாட்டியின் நினைவுகள் பசுமையாகவே தொடர்ந்தன அஞ்சலியின் பயணத்தில்.... அஞ்சலியின் பாட்டிகதைகள் பொதுவாகப் பாட்டியில்லாதவர்களை ஏங்கவைக்கும் ஆனால் அவை ஜீவாவை வேறுவிதமாகப் பாதித்தன கிராமத்துவீட்டில் அதே பக்கத்துவீட்டுக் குட்டிப்பாப்பாவுக்கு இரவு உணவு ஊட்டிக்கொண்டிருந்தார் பாட்டியம்மா.... பீமன்தான் அந்தப்பாப்பாவுக்குப் பிடித்தமான ஹீரோ பாப்பாக்களை ஓரிடத்தில் உட்காரவைத்துக் கதைசொல்லி உருண்டை உருண்டையாக சோறுதிணிப்பது காலம்காலமாய் பாட்டிகளுக்குமட்டுமே கைவரும் லாவகம் பாட்டியின் கதைகளில் துரியோதன சகோதரர்களை மட்டுமன்றி பலப்பல வில்லன்களையும் தினமும் தன் கதாயுதத்தால் புரட்டியெடுத்துவந்தான் பீமன் அந்தக் குழந்தைக்காக திடீரெனப் பாட்டிக்குத் தொண்டையில் ஏதோ உதறல்... பேச முடியவில்லை.... ஒருவிதமாகத் தோடர்ந்து புறையேறிக் கொண்டேயிருந்தது... கதை சொல்லக் கஷ்டப்பட்டப் பாட்டிக்கு தண்ணீர் குடித்தும் அடங்கவில்லை... மீண்டும் மீண்டும் விம்மியிழுத்துக் கொண்டேயிருந்தது நெஞ்சு... பக்கத்து வீட்டுக்காரர்களை யெல்லாம் அழைத்து வந்துவிட்டாள் குட்டிப்பாப்பா...ஆளுக்கொரு வைத்தியம் சொல்லியும் அடங்கவேயில்லை... இரவு ரொம்ப நேரம்வரைக்கும் தொடர்ந்தது தொண்டைக் குமுறல் பின்னே... இத்தனை நாள் இல்லாமல் கிட்டத்தட்ட மறந்தேபோய்விட்ட பேரன் தன் பாட்டியைத் திடீரென்று நினைத்து நினைத்து தூக்கமின்றித் தவிக்கையில் தொண்டை விக்காதா பாட்டிக்கு அஞ்சலியின் பேச்சைக் கேட்டதிலிருந்தே தன் பாட்டியின் நினைவுகள் தொடர்ந்து வட்டமிட்டு வலிகொடுத்தது ஜீவாவுக்கு...என்ன பாவம் செய்தாள் என் பாட்டி இப்படி தனிமைத் தண்டனையில் துவழ??